Hogwarts Legacy

Hogwarts Legacy je akčná hra na hrdinov vyvinutá spoločnosťou Avalanche Software Studios a vydaná spoločnosťou Warner Bros. Games pod značkou Portkey Games. Hra je súčasťou franšízy Wizarding World a odohráva sa vo svete mágie a kúzelníkov, konkrétne na konci 19. storočia, sto rokov pred udalosťami opísanými v knižnej sérii Harry Potter. Hráč ovláda študenta na Rokfortskej strednej škole čarodejníckej, ktorý sa učí ovládať rôzne magické zručnosti a vykonávať úlohy pre ostatných študentov a profesorov. Hráč sa tiež podieľa na odhaľovaní starodávnych tajomstiev sveta mágie.

Hogwarts Legacy je prvým titulom štúdia Avalanche Software po akvizícii spoločnosťou Warner Bros. v roku 2017. Vývoj hry začal v roku 2018 a v tom istom roku unijli aj prvé zábery z pripravovanej hry na internet. Po oficiálnom oznámení v roku 2020 hra vzbudila značné očakávania. Pred vydaním hry vyzývali niektoré skupiny ľudí na bojkot hry kvôli kontroverzným názorom J. K. Rowlingovej za transgender osoby a obvineniam z prítomnosti antisemitických klišé v sérii Harryho Pottera. Po niekoľkých odkladoch bola hra vydaná 10. februára 2023 pre PlayStation 5, Windows a Xbox Series X/S. 5. mája 2023 bola vydaná aj pre PlayStation 4 a Xbox One. Od 14. novembra 2023 bola hra dostupná aj na Nintendo Switch.

Hra zaznamenala počas predbežného prístupu rekordné sledovanie na streamovacej platforme Twitch a stala sa najsledovanejšou hrou pre jedného hráča všetkých čias. 23. februára Warner Bros. Discovery uviedlo, že počas dvoch týždňov po uvedení na trh sa na celom svete predalo viac ako 12 miliónov kópií čo prinieslo zisk viac ako 850 miliónov dolárov. K januáru 2024 hra prekročila 24 miliónov predaných kópií, vďaka čomu sa dostala do zoznamu najpredávanejších videohier všetkých čias. Hogwarts Legacy dostala od kritikov celkom priaznivé recenzie; ocenili systém systém boja, dizajn, postavy a lojalita k zdrojovým materiálom, ale kritizovali technické problémy a nedostatok inovácií.

 Hrateľnosť 
náhľad|Oficiálny trailer
náhľad|V miestnosti najvyššej potreby si môže hráč zriadiť a navrhovať rôzne prvky a dekorácie v miestnosti, ako napríklad stanicu s lektvarmi.
náhľad|Počas prieskumu môže postava hráča použiť na cestovanie po mape lietajúcu metlu.
Hogwarts Legacy je akčná hra na hrdinov, ktorá sa hrá z pohľadu tretej osoby. Odohrávs sa na Rokforte a jeho okolí a je silno ovplyvňená franšízou Wizarding World. Pri vytváraní postavy si hráč môže zvoliť svoj vzhľad, pohlavie, hlas a typ tela. Môže si taktiež zvoliť jednu zo štyroch Rokfortských fakúlt. Hraním hry sa hráč naučí používať mágiu, variť elixíry a ovládať rôzne bojové zručnosti, až kým si nakoniec nevytvorí svoj vlastný bojový štýl. Plnením výziev môže postava hráča získať skúsenosti a zvýšiť svoju úroveň, vďaka ktorej bude mať prístup k rôznym kúzlam, talentom a schopnostiam. Tieto výzvy sú vo forme bojov, úloh a prieskumu prostredia mapy. Postava hráča môže taktiež nadviazať priateľstvo s nehrateľnými postavami (NPC) a rozvíjať s nimi vzťahy. Každá z fakúlt, konkrétne Chrabromil, Bifľomor, Bystrohlav a Slizolin, ponúka tiež jedinečnú spoločenskú miestnosť. Sú prístupné iba pre vybranú fakultu hráča, ktorá mu bola pridelená múdrym klobúkom. Spolu s výberom fakulty hráč podstúpi aj exkluzívne úlohy pre danú fakultu.

Hráč môže preskúmavať známe miesta, ako je Rokville a zakázaný les. Jednou z hlavných aktivít pre hráčov je návšteva vyučovacích hodín. Interiéry a exteriéry hradu sa vizuálne menia tak, aby zodpovedali meniacim sa ročným obdobiam. Hra tiež ponúka zmenu v hudbe v závislosti od pozície postavy hráča, keďže sa pohybuje v otvorenom svete, s významnými rozdielmi najmä v konkrétnych spoločenských miestnostiach, ktoré sú prístupné iba pre hráčov, ktorí si vybrali príslušnú fakultu.

 Poznámky 

 Referencie 

 Iné projekty 

  Externé odkazy 
 Oficiálna stránka

 Zdroj 

Kategória:Počítačové hry z 2023
Kategória:Akčné počítačové hry a videohry
Kategória:Hry pre PlayStation 5
Kategória:Hry pre PlayStation 4
Kategória:Hry pre Xbox
Kategória:Hry pre Xbox One
Kategória:Hry pre Windows
Kategória:Hry pre Nintendo Switch
Kategória:Počítačové hry na hrdinov
Kategória:Harry Potter